Parker Solar Probe
Parker Solar Probe – NASA kosminis zondas, paleistas 2018 m. rugpjūčio 12 d. Zondas turėtų pasiekti Saulę ir tirti jos vainiką. Zondo orbitos perihelis bus apie 6,2 milijono km atstumu nuo Saulės fotosferos. Arti perihelio zondo greitis bus apie 700 000 km/val. Tai bus pirmasis kosminis aparatas, pasiekęs Saulę. Iš pradžių buvo planuojama zondą paleisti 2015 m., vėliau data perkelta 2018 m. vasarą. Tai pat tai yra pirmoji misija, pavadinta dar gyvo žmogaus vardu – misija pavadinta profesoriaus Eugene Parker vardu, atradusio Saulės vėjo teoriją. 2018 m. spalio 29 d. pagerino arčiausiai Saulės esančio objekto rekordą peržengęs 42,73 mln. kilometrų ribą.